Але не ўсіх энтузіястаў, якія займаюцца ваеннай археалогіяй, варта адносіць да такіх. Дзякуючы дзейнасці многіх з іх удалося аднавіць раней не вядомыя воінскія пахаванні і месцы баёў. Гэтыя людзі, па сутнасці, вяртаюць сучаснаму грамадству памяць пра тую вайну. Да таго ж, афіцыйныя пошукавыя фарміраванні проста не ў сілах правесці пошукі паўсюдна, а значыць, праца энтузіястаў заслугоўвае павагі. Варта таксама адзначыць, што ваенныя археолагі — гэта часцей за ўсё добрыя краязнаўцы і гісторыкі, бо для таго, каб нешта знайсці, трэба ведаць, дзе шукаць.